***Kære kommende konfirmand, som skal konfirmeres i Sønder Felding kirke 2024, og kommende konfirmandforældre***

Hermed inviteres I til konfirmandindskrivning i sognehuset tirsdag den 22. august 2023 i tidsrummet 15.30-17.30. Bemærk venligst, at I bare møder op, når det passer jer bedst. Bemærk også, at jeg forventer, at I allerede ved fremmøde har tilmeldt jeres barn digitalt.

*Hvordan tilmelder man sig konfirmandundervisningen digitalt?*

Hav dit NemID/MitID klar og gå dernæst ind på følgende hjemmeside:

<https://www.folkekirken.dk/livets-begivenheder/konfirmation/konfirmandtilmelding>

*Hvorfor skal man møde op til indskrivning, når man godt kan tilmelde sig digitalt?*

Min erfaring er, at det er godt – både for konfirmander og forældre, at have et personligt møde inden undervisningen går i gang.

Jeg vil derfor sørge for en kop kaffe eller et glas saft – ligesom I også modtager en foreløbig plan, samt underskriver den todelte samtykkeerklæring, hvor I – i den først del – giver mig tilladelse til at kontakte jer enten over mail eller/og telefon (som er en praktisk nødvendighed, for at kunne kommunikere med jer), samt den anden del, som er frivillig, men hvor I skal forholde jer til, om I vil tillade, at jeg/vi offentliggør jeres barns navn og billede i aviser eller kirkeblad, eller viser billeder og videoer af jeres barn i forbindelsen med konfirmandforberedelsen på de forskellige sociale medier.

Bemærk igen: Det er ikke meningen, at alle skal stå klar i sognehuset kl. 15.30, men at man bare kommer forbi sognehuset i tidsrummet 15.30-17.30 – alt efter hvad der passer en bedst. Kan man ikke denne dag – kontakter man mig, Samuel, telefonisk og aftaler en anden tid eller måde…

*Hvilke krav stilles der til den, som vil konfirmeres?*

Når man bliver konfirmeret, så bekræfter man den tro, som man blev døbt til. Er man ikke døbt, er det dog ikke et problem, men man må altså først aftale dåb, før man kan blive konfirmeret.

Ud over dåben, så skal man også deltage i konfirmandundervisningen, i Sdr. Feldings Sognehus, ligesom man også deltager i mindst 10 gudstjenester af forskellig slags.

*Er der en undervisningsplan?*

Undervisningsplanen, som du finder i slutningen af dette brev, viser, at der vil være uger med undervisningsfri undervejs.

Bemærk, at der er planlagt en hel dag den 14. november, som efter planen kommer til at foregå i Sdr Felding – og muligvis i samarbejde med præsten i Skarrild, Karstoft og Ilderhede.

*Hvad med konfirmandlejr?*

Konfirmandlejren kommer til at foregå den 01.-03. marts på Hemmet Strand… mere info følger, når vi nærmer os.

*Hvad vil det egentlig sige at gå til konfirmandforberedelse?*

Grundlæggende er det mit mål, at vi skal have det rigtigt sjovt sammen.

Jeg vil gøre mit allerbedste for at konfirmanderne oplever et miljø, hvor det er helt OK at stille *alle slags spørgsmål* om livet, døden og troen, ligesom vi skal blive fortrolig med de allermest kendte beretninger fra Bibelen – og med udgangspunkt i disse forsøge at se vores liv i sammenhæng med dét, som vi også kalder vores kristne kulturarv.

Film og filmklip bliver fx også en del af undervisningen.

Og husk så dette: konfirmationen er altså noget den enkelte selv må tage en beslutning om, og at der ingen pligt er i dette, men at der på den anden side, når man endelig har besluttet sig for at ville konfirmeres også forventes et engagement fra konfirmandens side både under forberedelsen og ved gudstjenesterne.

*Med venlig hilsen*

Sognepræst Samuel Sandegaard Høeg

Skolegade 13, Sdr. Felding

Mobil: 61 61 24 41 og e-mail: [sash@km.dk](mailto:sash@km.dk)

**Plan for konfirmationsundervisningen 2023-24 i Sønder Felding:**

|  |  |  |  |  |
| --- | --- | --- | --- | --- |
| UGE | DATO | TIDSPUNKT | STED | NOTER |
| 34 | 22/8 | 15.30-17.30 | Sognehuset | Konfirmandindskrivning |
| 36 | 6/9 | 14.05 – 15.45 | Sognehuset |  |
| 37 | 13/9 | 14.05 – 15.45 | Sognehuset |  |
| 38 | 20/9 | 14.05 – 15.45 | Sognehuset |  |
| 39 | 27/9 | 14.05 – 15.45 | Sognehuset |  |
| 40 | 4/10 | 14.05 – 15.45 | Sognehuset |  |
| 41 |  |  |  | Emneuge på skolen |
| 42 |  |  |  | Efterårsferie |
| 43 |  |  |  |  |
| 44 | 1/11 | 14.05 – 15.45 | Sognehuset |  |
| 45 | 8/11 | 14.05 – 15.45 | Sognehuset |  |
| 46 | 14/11 | 8.00 – ca. 14.00 | Sognehuset | Bemærk: Tirsdag |
| 47 | 22/11 | 14.05 – 15.45 | Sognehuset |  |
| 48 | 29/11 | 14.05 – 15.45 | Sognehuset |  |
| 49 | 6/12 | 14.05 – 15.45 | Sognehuset |  |
| 50 |  |  |  |  |
| 51 |  |  |  | Juleferie |
| 52 |  |  |  | Juleferie |
| 1 |  |  |  |  |
| 2 |  |  |  |  |
| 3 | 17/1 | 14.05 – 15.45 | Sognehuset |  |
| 4 | 24/1 | 14.05 – 15.45 | Sognehuset |  |
| 5 |  |  |  |  |
| 6 |  |  |  | Emneuge på skolen |
| 7 |  |  |  | Vinterferie |
| 8 | 21/2 | 14.05 – 15.45 | Sognehuset |  |
| 9 | 28/2 | 14.05 – 15.45 | Sognehuset |  |
| 9 | 1/3 - 3/3 |  | Hemmet Strand | Konfirmandlejr |
| 10 | 6/3 | 14.05 – 15.45 | Sognehuset |  |
| 11 | 13/3 | 14.05 – 15.45 | Sognehuset |  |
| 12 | 20/3 | 14.05 – 15.45 | Sognehuset |  |
| 13 |  |  |  | Påskeferie |
| 14 | 3/4 | 14.05 – 15.45 | Sognehuset |  |
| 15 | 10/4 | 14.05 – 15.45 | Sognehuset |  |
| 16 | 17/4 | 14.05 – 15.45 | Kirken | Generalprøve |
| 17 | 24/4 | 14.05 – 15.45 | Kirken | Generalprøve |
| 17 | 28/4 |  |  | Konfirmationer i Sdr. Felding |
|  |  |  |  |  |
|  |  |  |  |  |